OrigoMTI2018.09.17. 14:51
Nem pártkérdés, hanem elsőrendű nemzeti ügy a bevándorlás kérdése - jelentette ki Orbán Viktor miniszterelnök hétfőn az Országgyűlésben. A kormányfő az őszi ülésszak nyitó napján tartott beszédében súlyos, történelmi hibának nevezte azt, hogy az európai elit nem tudta az Európai Unión belül tartani a briteket és kívül tartani a migránsokat. Azt mondta, a bevándorlás ellen küzdők ellen folyamatos támadás zajlik, ennek egyik eleme a Sargentini-jelentés.
Orbán Viktor miniszterelnök beszédét és a pártok reakcióit percről percre közvetítettük.
Orbán Viktor: Nem megállítani, menedzselni akarják a határvédelmet
A dokumentum Magyarország ellen íródott és nem a magyar kormány ellen - folytatta Orbán Viktor, megjegyezve: a szöveg abszurd elemet tartalmaz, többek között a magyarországi antiszemitizmusról. A modern antiszemitizmus európai központja éppen Brüsszelben van, onnan finanszírozzák az Izrael-ellenes politikai akciókat - hangoztatta.
Nem engedjük, hogy a határőrizet jogából bárki akár egy jottányit is elvegyen - nyomatékosította a kormányfő, hozzátéve: a határvédelemhez jobban értünk, mint bárki Brüsszelben. Hangsúlyozta: a mi határainkat nemcsak profik, hanem hazafiak védik, belőlük áll a magyar hadsereg és a rendvédelmi erők köteléke. Erre esküsznek fel, és ez az a többlet, amit semmilyen pénzért nem lehet megvásárolni, nekünk ez a legerősebb védőpajzsunk - jelentette ki a miniszterelnök.
Orbán Viktor úgy fogalmazott: Brüsszelben most sem arról beszélnek, hogy minden eszközzel meg kell védeni az unió határait, hanem "portaszolgálatot" akarnak létesíteni; nem megállítani, hanem menedzselni akarják a bevándorlást. Kijelentette: hazánk nem átjáróház és nem is gyűjtőtábor; ha keveredni akarnánk más kultúrákkal, civilizációkkal, akkor erről mi konzultálunk és határozunk, de ettől az ötlettől eltanácsolná a magyar embereket.
Orbán Viktor miniszterelnök: Ragaszkodunk a határvédelem jogáhozForrás: MTI/Kovács Tamás
A magyar modell sikeres
A kormányfő hétfőn napirend előtt az Országgyűlésben a "magyar modell" lényegét úgy írta le: ha munka van, minden van. Magyarország segélyalapú gazdaság helyett munkaalapú gazdaságot épít - magyarázta.
Az Európai Parlament 12 témakörből 12-ben találta elégtelennek a magyar kormány teljesítményét - mondta Gyurcsány Ferenc, aki szerint a kormány az Európai Unió alapszerződésének teljes második fejezetének teljesítésében bukott meg a választási rendszertől a korrupción át a vallásszabadság biztosításáig. Tóth Bertalan, az MSZP elnök-frakcióvezetője szerint Orbánnak papírja van arról, hogy visszaeső jogsértő.
Kocsis Máté: Gyurcsány nyerte a gyűlöletversenyt
Kocsis Máté szerint Gyurcsány Ferenc nyerte az ellenzéki gyűlölködő- és gyalázkodóversenyt, aki, ahogy a Fidesz frakcióvezetője fogalmazott, megrészegült saját szavaitól. Szerinte Gyurcsánynak van személyiség- és szerepzavara, nem a kormánynak. Hozzátette: Gyurcsány és családja egy zsidó család elkobzott házában lakik, így különösen bizarr a DK elnökétől antiszemitizmus-vádat hallani.
Hozzátette a Gyurcsány-kormány idején tartottak neonáci gyűléseket a Hősök terén és a Várban, alkalmaztak erőszakot a tüntetők ellen, és ekkor volt a romák elleni sorozatgyilkosság is, mert Gyurcsány képtelen volt uralni a közbiztonságot - tette hozzá a Fidesz frakcióvezetője.
Amiben mi hiszünk, a keresztény kultúra védelmében, ön soha sem hitt - mondta Gyurcsánynak Kocsis Máté. Végezetül politikai detoxikálóba küldte Gyurcsány Ferencet.
Orbán: Az ellenzék bent ragadt a múltban
Orbán Viktor miniszterelnök viszonválaszában közölte, megvédi a nyugaton dolgozó magyarokat, bátor és talpraesett dolognak nevezi a külföldi munkavégzést.
A magyar nép döntött úgy, hogy önök akkorák, mi pedig ekkorák vagyunk - mondta az ellenzéknek címezve a miniszterelnök, aki szerint az ellenzék bent ragadt a múltban.
Arra kérte továbbá az ellenzéket, hogy máskor ne szavazzanak Magyarország ellen. Szerinte az fertőzi a magyar politikát, hogy vannak pártok, amelyek jobban gyűlölik a kormányt, mint amennyire szeretik a hazájukat. Leonidaszt idézi, aki azt mondta a Spártát elárulóknak, hogy "élj örökké".
A miniszterelnök megismételte, a határvédelem átalakításával "el akarják venni az országtól a kapukulcsot". Végül arra kérte az ellenzéki politikusokat, hogy támogassák a kormány álláspontját ebben a vitában az európai színtéren.
5067A vandál politikai aktivisták szétverték Budapestet - képek
2990Óriásit játszott, legyőzte a románokat a magyar női kézilabda-válogatott!
2177Hetedik a magyar női kéziválogatott, nem lesz norvég Eb-címvédés
1632Külföldi szélsőbaloldali aktivistákat is őrizetbe vettek a rendőrök
1132A Soros-hálózat szélsőbaloldali aktivistái őrjöngtek Budapesten
851Döbbenetes képek a Soros-hálózat szélsőbaloldali aktivistáinak rombolásáról - galéria
Orbán Viktornapirend előtti felszólaláshatárvédelemillegális bevándorlásFideszEurópai Unió